Lav et referat af nedenstående tekst:

Tekst:
Bingovært Peter Skram har i dag været i forhandlinger med Skatteministeriet og Spillemyndigheden, og det tyder på at SIFA TV-Bingo alligevel overlever. - Vi har forklaret for ministeren, hvem vi er - og hvad vi laver, og alt det gode vi giver penge til. Han kan jo ikke vide alt på forhånd, men nu ved han i hvert fald mere om os og vores arbejde. Nu skal vi tilbage til skrivebordet og finde en løsning, og det tror jeg på kan lade sig gøre, siger Peter Skram. Ifølge Peter Skram er skatteministeren meget interesseret i at finde en løsning, så bingoet kan få lov til at forsætte. Det er nye bekendtgørelser, der gør, at SIFA TV-Bingo har svært ved at forsætte, men nu kan der altså være en løsning på vej.

Referat:
Ifølge meldingen fra bingovært Peter Skram, ser det ud til at SIFA TV-Bingo overlever. Han har i dag været til forhandlinger med Skatteministeriet og Spillemyndigheden.